Talous- ja sosiaalikomitean lausunto aiheesta "Ehdotus neuvoston asetukseksi (EY) yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun asetuksen (ETY) N:o 2377/90 muuttamisesta"



Virallinen lehti nro C 169 , 16/06/1999 s. 0029



Talous- ja sosiaalikomitean lausunto aiheesta "Ehdotus neuvoston asetukseksi (EY) yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun asetuksen (ETY) N:o 2377/90 muuttamisesta" (1999/C 169/11) Neuvosto päätti 1. huhtikuuta 1999 EY:n perustamissopimuksen 43 ja 198 artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Talous- ja sosiaalikomitea päätti antaa lausunnon valmistelun yleisesittelijä Paolo Braghinin tehtäväksi. Talous- ja sosiaalikomitea hyväksyi 28. ja 29. huhtikuuta 1999 pitämässään 363. täysistunnossa (huhtikuun 28. päivän kokouksessa) seuraavan lausunnon. Äänestyksessä annettiin 57 ääntä puolesta ja 4 pidättyi äänestämästä. 1. Johdanto 1.1. Käsiteltävän asetusehdotuksen tavoitteena on mukauttaa asetuksen (ETY) 2377/90 menettelyjä niiltä osin kun ne koskevat eläinperäisissä elintarvikkeissa tavattavien eläinlääkejäämien enimmäismäärien määrittelyyn liittyvää yhteisön menettelyä, tavoitteena yhdenmukaistaa ne nykyisen sääntelykehyksen kanssa. Kehys syntyi neuvoston asetuksen (ETY) 2309/93 tultua voimaan 22. heinäkuuta 1993. Asetuksella perustettiin Euroopan lääkearviointivirasto (EMEA), jonka tehtäväksi annettiin samalla lääkejäämien sallittujen enimmäismäärien määrittelyyn liittyvät asiat. 1.2. Kyseessä on itse asiassa jo neljä vuotta toimineen menettelyn taannehtiva mukauttaminen. Ehdotus ei sisällä eläinperäisten elintarvikkeiden suurimpien sallittujen eläinlääkejäämien määrittelyperusteisiin liittyviä teknisiä tai tieteellisiä muutoksia. Se sisältää ainoastaan menettelytapamuutoksia, joilla taataan asetuksen juridinen johdonmukaisuus ja helpotetaan Uruguayn kierroksen monenvälisissä neuvotteluissa sovittujen velvoitteiden noudattamista (terveyteen liittyvien toimenpiteiden avoimuus ja tarve ottaa vastuualueiden määrittelyssä käyttöön asianmukaiset määräajat). 1.3. Talous- ja sosiaalikomitea arvostaa ehdotusta, jolla pyritään selventämään ja yhdenmukaistamaan määräyksiä tällä sekä ihmisten että eläinten terveyden kannalta erittäin tärkeällä alalla. 2. Erityistä 2.1. Komiteasta Euroopan lääkearviointiviraston, hakemuksen jättäjän ja Euroopan komission roolit määritellään 1 artiklassa asianmukaisesti. Komitea pitää erityisen myönteisenä sallittujen enimmäispitoisuuksien määrittelylle ehdotettua kiinteää määräaikaa (120 päivää). 2.2. Komitea korostaa asetuksen (ETY) 2377/90 uuden version 7 artiklassa asetettujen määräaikojen noudattamisen merkitystä avoimuuden ja oikeusvarmuuden takaamiseksi tällä terveyden kannalta erittäin tärkeällä alalla ja toivoo, että kaikki asianosaiset asettavat kyseisten määräaikojen noudattamisen toimintansa ensisijaiseksi päämääräksi. 2.3. Komitean mielestä selkeät määräajat lisäävät järjestelmän uskottavuutta ja parantavat entisestään hakijan asemaa, kun otettaan huomioon myös lääkkeiden arviointiviraston muut jäämien enimmäismäärien määrittelyyn, muuttamiseen ja korottamiseen liittyvät tätä vaativammat velvollisuudet. 2.4. Uuden version 9 artiklan 2 kohdan ensimmäistä virkettä voitaisiin parantaa korvaamalla epämääräinen ilmaus "tutkii mahdollisimman pian" täsmällisillä ja sitovilla määräajoilla ja mahdollisesti mainitsemalla selkeästi tekniset ja tieteelliset yksityiskohdat perustelujen asianmukaisuuden arviointia ja eläinlääkintäkomitean kuulemista koskevissa osioissa. Komitea ehdottaa, ettei kyseinen menettely kestäisi kaikkiaan viraston lausunnolle ennalta asetettua 120 päivän määräaikaa kauempaa. 2.5. Komitea pitää erittäin tervetulleena ehdotusta julkaistatutkittujen aineiden turvallisuutta koskeva tiivistelmä. Täten taataan kaikkien teollis- ja tekijänoikeuksiin liittyvien tietojen luottamuksellisuus. Komitea ehdottaa, että tiivistelmät liitettäisiin Euroopan lääkearviointiviraston vuosikertomukseen. Bryssel 28. huhtikuuta 1999. Talous- ja sosiaalikomitean puheenjohtaja Beatrice RANGONI MACHIAVELLI